Utrolige Phelps vant to gull på én natt
Phelps fikk sin revansje fra butterfly-finalen i London-OL for fire år siden, da han ble slått av Chad le Clos. Den amerikanske legenden vant i Rio med tiden 1:53.36, like foran den japanske overraskelsen Masato Sakai (1:53.40), som tok sølvet. Ungarnske Tamas Kenderesi tok bronse.Michael Phelps 20 Carl Lewis 9 Mark Spitz 9 Larisa Latynina 9 Paavo Nurmi 9 – Jeg var rimelig gira etter det løpet. Dette var løpet jeg virkelig ville vinne i kveld. Jeg ønsket virkelig den tittelen tilbake, sier Phelps. – De ti siste meterne var ikke morsomme, herregud, jeg trodde jeg sto stille, legger amerikaneren til. En drøy time senere var han med på det amerikanske laget som fullstendig overlegent tok gull på 4 x 200 meter fri-stafetten foran sølvvinner Storbritannia og bronsevinner Japan. Dermed er OL-gullsamlingen til Phelps oppe i vanvittige 21. Totalt har han 25 OL-medaljer. Kjempesjokk i OL: Serena Williams knust av 21-åring: – Helt ubegripelig 12 år har gått siden Phelps tok sitt første OL-gull, i Athen, og samlingen bare vokser og vokser. Butterfly-gullet var 31-åringens andre i Rio etter stafettgullet natt til mandag, og det tredje kom altså samme natt. Det kan bli både fire, fem og seks innen lekene er over. Phelps ble på tirsdag hyllet av den norske svømmeren Aleksander Hetland. – Han er uten tvil den største svømmeren gjennom tidene. Han er jo tidenes olympier, og jeg mener også han er den største idrettsutøveren vi har hatt, sa Hetland til VG. Les mer: Kineserne raser etter flaggtabbe: – Ingen feil er tillatt! Congratulations @MichaelPhelps you had your game face on #teamusa @USASwimming @NBCOlympics WOW So proud! https://t.co/J0HsUaQZKE — David Hasselhoff (@DavidHasselhoff)10.08.16, 03:37 Katie Ledecky vant et nytt OL-gull på kvinnenes 200 meter fri da svenske Sarah Sjöström måtte nøye seg med sølv. Australske Emma McKeon tok bronse. Katie Ledecky, 10 years ago, getting an autograph from Michael Phelps. #USA (H/T @darrenrovell | Ledecky Family) https://t.co/DGEOTDFcGA — Good Morning America (@GMA)10.08.16, 03:59
Legenden bare vokser og vokser: Michael Phelps (31) tok to nye gull i natt. Tidenes olympier har nå vunnet 21 gullmedaljer i OL.